burgasdotpro/wikipedia huggingface dataset:
IBM Multicolor Graphics Adapter

IBM Multi-Color Graphics Array (MCGA) je variant grafickej karty kompatibilnej s VGA vyvinutá spoločnosťou IBM pre PC / AT. Hlavný rozdiel oproti VGA je použitie len 64kB video pamäte čo obmedzuje možné maximálne grafické rozlíšenie na 640x480 s farebnou hĺbkou 1bit.
Režimy zobrazenia podporované MCGA boli všetky CGA módy plus 640 x 480 čiernobiele, 60 Hz obnovovacej frekvencie, a 320 × 200, 256 farieb (z palety 262144) pri 70 Hz obnovovacej frekvencii. Táto grafická karta používa 15-pin D-shell konektor.
Enhanced Graphic Adapter

EGA ("Enhanced Graphic Adapter") je štandard grafickej karty, ktorý nahradil predchádzajúci štandard CGA. Sám bol po niekoľkých rokoch vytlačený štandardom VGA.
Grafické karty EGA sa objavili v roku 1984 spoločne s novým radom počítačov IBM AT.
Každej z 16 farieb je možné priradiť jedinečný RGB kód farby pomocou palety mechanizmu v 640 × 350 vo vysokom rozlíšení na palete 64 farieb sú vyrovnané. RGB súprava sa skladá zo všetkých možných kombinácií dvoch bitov na pixel na červenú, zelenú a modrú. EGA zahŕňa aj plnú 16-farebnú verziu CGA 640 × 200 a 320 × 200 v grafických režimoch a iba CGA / RGB farby sú k dispozícii v týchto režimoch. Pôvodná CGA režimov sú tiež prítomné, aj keď EGA nie je 100% hardwarovo kompatibilné s CGA. EGA môže riadiť jedine MDA a sledovať pomocou špeciálneho nastavenia prepínačov na doske. 
EGA karty sa pripájali k PC pomocou ISA zbernice a boli k dispozícii v 8-bitovej verzii. Základné IBM EGA karty prišli s 64 kilobytmi video pamäte , stačili zvládnuť čiernobiele - vysoké rozlíšenie grafiky, pri neskoršom rozšírení video pamäte na 256 KB mohli zobrazovať vo vysokom rozlíšení aj farebne.
Standard EGA sa stal zastaraný potom, čo spolu s novým radom IBM PS/2 bol v roku 1987 predstavený nový štandard VGA.
Extended Graphics Array

Extended Graphics Array (skr. XGA), je štandard pre počítačové displeje od IBM zavedený v roku 1990. Dnes je to synonymum pre rozlíšenie 1024 × 768 pixelov, ale oficiálna definícia je širšia. XGA nebola nová a vylepšená náhrada za Super VGA, ale skôr jedna podmožina z jeho možností.
Pôvodná verzia XGA rozšírila dovtedajšie VGA pridaním podpory pre dve rozlíšenia:
XGA-2 pridala podporu true-color (32 bitových farieb) pre rozlíšenie 640 x 480, podporu high color (16 bitov) pre rozlíšenie 1024 x 768, vyššiu obnovovaciu frekvenciu a takisto väčší výkon hardvérovej akcelerácie. Všetky rozlíšenia XGA mali pomer strán 4:3.
XGA by sa nemala zamieňať s VESA EVGA (Extended Video Graphics Array), ktorá bola vydaná v podobnom čase.
Farnosť Zvolen-Západ

Farnosť Zvolen-Západ je rímskokatolícka farnosť dekanátu Zvolen. Patrónom farnosti je svätý Dominik Guzmán.
Farnosť bola zriadená 31. októbra 1998 pri rehoľnom dome založenom 10. februára 1995. Na ďalší deň, 1. novembra 1998, bol rehoľný dom povýšený na konvent. Farnosť je pod správou dominikánskych bratov, administrátorom je v súčasnosti Fr. Rafael Marek Tresa OP. V roku 1999 bola pre veriacich Banskobystrickej diecézy farnosť povýšená na centrum úcty k Ružencovej Panne Márii.
Súčasťou farnosti je kostol svätého Dominika, ktorý 31. októbra 1998 konsekroval diecézny biskup Mons. Rudolf Baláž. Kostol je priamo prepojený s Dominikánskym kláštorom a je tak súčasťou väčšieho komplexu budov.
Olaf Pedersen

Olaf Pedersen (* 8. apríl 1920, Egtved (Dánsko) – † 3. december 1997, Aarhus) bol dánsky historik vedy. Zameriaval sa najmä na dejiny fyziky a astronómie.
Navštevoval strednú školu v Koldingu a univerzitu v Kodani, kde študoval teoretickú fyziku (predovšetkým teóriu relativity). V roku 1944, rok po skončení školy, získal miesto učiteľa fyziky na strednej škole v Randers. Neskôr začal študovať filozofiu a dejiny vedy na univerzitách v Kodani a Paríži. Od roku 1956 prednášal fyziku na Univerzite v Aarhuse, kde zostal až do konca svojho života.
Na univerzite vytvoril oddelenie dejín vedy a v roku 1963 tam získal profesorský titul. S pomocou Pedera Therkelsena založil múzeum, ktoré má vo svojich zbierkach okrem starých prístrojov aj množstvo originálnych starých vedeckých diel a faksimile.
Od roku 1970 pôsobil ako pokladník Oddelenia pre dejiny vedy pri Medzinárodnej únii dejín a filozofie vedy (International Union of History and Philosophy of Science) a v rokoch 1981 až 1985 zastával funkciu viceprezidenta únie. Od roku 1985 do 1989 bol prezidentom Medzinárodnej akadémie dejín vedy (Académie Internationale d'Histoire des Sciences). V rokoch 1982 až 1985 bol prezidentom Komisie pre dejiny astronómie Medzinárodnej astronomickej únie (History of Astronomy Commission of International Astronomical Union). Pracoval aj pre UNESCO a bol členom viacerých ďalších spoločností a inštitúcií, medzi ktoré patrili Dánska kráľovská akadémia a Kráľovská astronomická spoločnosť. Okrem týchto aktivít sa spolupodieľal na projekte zameranom na výskum dejín univerzitného vzdelávania v Európe. Bol tiež editorom časopisu Centaurus, ktorý pod jeho vedením získal medzinárodné uznanie.
Anton Tomko

Anton Tomko (* 4. august 1963, Prešov) je slovenský hokejista a tréner. 
S hokejom začal v rodnom Prešove, kde odohral podstatnú časť svojej kariéry. Sezónu 1981/82 odohral v neďalekých Košiciach. Potom sa opäť vrátil do Prešova kde pôsobil až do sezóny 1983/84. Po sezóne odišiel do slovinského tímu HK Triglav Kranj. Tam ukončil svoju hráčsku kariéru a začal kariéru trénerskú. Kranj viedol štyri roky.
Po skončení angažmánu v Slovinsku sa vrátil do Prešova, kde pôsobil ako mládežnícky tréner aj ako tréner seniorov. Neskôr prestúpil do Žiliny kde bol asistentom Milana Hovorku aj Jána Šterbáka, s ktorým v sezóne 2005/06 získal titul. Po zisku titulu prešli spolu do tímu HC Košice. V sezóne 2008/09 sa stal hlavným trénerom tohto tímu a v tej istej sezóne s ním získal aj titul Majstra Slovenska. V septembri 2009 odstúpil z postu hlavného trénera HC Košice a v decembri toho istého roka sa stal hlavným trénerom Žiliny.
Reprezentácia.
Bol reprezentantom Československa do 18 aj 20 rokov.
Émile Louis Ragonot

Émile Louis Ragonot (* 12. október 1843, Paríž, Francúzsko - † 13. október 1895, Paríž) bol francúzsky entomológ, ktorý sa zaoberal prevažne skupinou malých motýľov (Microlepidoptera). V roku 1885 bol prezidentom "Société entomologique de France". Počas svojho života napísal asi 145 prác a článkov, ktoré pojednávali prevažne o problematike malých motýľov.
Pomenoval 301 nových rodov z radu motýľov, hlavne z čeľade vijačiek (Pyralidae).
Jeho zbierka hmyzu (Microlepidoptera z celého sveta) sa asi od roku 1897 nachádza v Muséum national d'histoire naturelle v Paríži.
Chata pod Kľačianskou Magurou

Chata pod Kľačianskou Magurou je horská chata v Krivánskej Malej Fatre. Z hlavného hrebeňa sa nachádza južným smerom od vrcholu Kľačianska Magura () v nadmorskej výške . Nachádza sa v katastrálnom územi obce Turčianske Kľačany v okrese Martin. Chata je otvorená celoročne.
Zoznam horských chát na Slovensku

Toto je zoznam horských chát na Slovensku, doplnený o horské hotely a významnejšie útulne.
Markus Spiegel

Markus Spiegel (* 1952) je bývalý majiteľ a riaditeľ rakúskeho nezávislého vydavateľstva GiG Records.
Život.
Koncom sedemdesiatych rokov založil Spiegel viedenské hudobné vydavateľstvo GiG Records, s ktorým slávil veľké úspechy najmä v osemdesiatych rokoch aj za hranicami Rakúska. Spiegel vzal pod zmluvu napr. hudobníkov a skupiny ako Falco, Reinhold Bilgeri, Chuzpe, Drahdiwaberl, Karl Ratzer, Wolfgang Ambros a Rainhard Fendrich.
V roku 1979 Spiegel prvýkrát stretával Falca na koncerte Drahdiwaberl vo Viedni. Falco tam vtedy hral na basgitaru a okrem toho spieval pieseň Ganz Wien, najskôr ako prestávkovú výplň, ktorá sa ale za krátky čas stala vrcholom koncertu. Spiegel bol presvedčený o talente skupiny a basistu, preto zobral obidvoch pod zmluvu.
V roku 1981 vydal s Thomasom Rabitschom debutový album skupiny Drahdiwaberl Psychoterror, ktorý bol v Rakúsku komerčne úspešný a dosiahol 8. miesto v predajnosti. GiG Records vydalo neskôr ešte ďalšie štyri albumy tejto skupiny
V roku 1995 sa vydavateľstvo GiG Records zlúčilo s gramofónovou spoločnosťou Uptight a Spray Records do spoločnosti Reverso Musikproduktionsges, ktorú Spiegel viedol spolu s Wernerom Lohsom. V roku 2002 bola spoločnosť prevzatá firmou BMG Ariola Austria a od roku 2008, po prevzatí BMG, je majetkom Sony Music Entertainment. Spiegel je naďalej aktívny, okrem iného je porotcom v rakúskych hudobných programoch o talentoch ako napr. Starmania.
Martinské hole

Martinské hole alebo ľudovo Martinky je lokalita (oblasť), rekreačné a turistické stredisko v Lúčanskej Malej Fatre, západne smerom od mesta Martin, na južnom svahu vrcholu Krížava. 
Turizmus.
Ide o najväčšie turistické stredisko v Lúčanskej Fatre. Stredisko zimných športov na Martinských holiach má názov Winter Park Martinky (predtým "Lyžiarske stredisko Martinské hole"), letné stredisko Summer Park Martinky. V stredisku sa nachádza Chata na Martinských holiach.
Winter Park Martinky.
Lyžiarske stredisko sa nachádza v nadmorskej výške 1 150 až a ponúka 12 lyžiarskych zjazdoviek. V marci 2008 mesto Martin lyžiarske stredisko predalo, na začiatku roku 2009 bola vyhlásená súťaž, ktorej predmetom bolo urbanisticko-architektonické riešenie rekreačného areálu.
Dejiny.
Prvá zmienka o Martinských holiach v súvislosti s využívaním miesta na lyžiarske a turistické aktivity je z roku 1921, keď bol založený "Klub československých turistov Sokol". Počas druhej svetovej vojny boli všetky chaty a objekty vypálené. Prvý lyžiarsky vlek bol postavený v roku 1957 a sedačková lanovka v roku 1974. Prevádzka sedačkovej lanovky bola ukončená 30. apríla 2005. Úvahy o vybudovaní novej kabínkovej lanovky v stope pôvodnej sedačkovej zatiaľ nenadobudli finálny rozmer.
Katedrála Notre-Dame (Reims)

Katedrála Notre-Dame v Reims vznikla na žiadosť reimského arcibiskupa vybudovať katedrálu, ktorá by zodpovedala významu udalosti korunovácie francúzskych kráľov. Stavba sa začala po požiari v roku 1210 za vlády kráľa Filipa II. Korunovácia Ľudovíta VIII. (1223) a Ľudovíta IX. Svätého (1226) sa konala uprostred staveniska. Nová stavba sa vyznačuje najvyššou dosiahnuteľnou jednotou.
Dejiny.
Katedrála v Reims je nesporne majstrovské dielo francúzskej vrcholnej gotiky. Zvláštnosťou tejto katedrály je nielen jej účel ako miesto pre korunováciu, ale i jej sochárska výzdoba, ktorá je rozšírená až na vnútornú stranu západného portálu. V sochárskej tvorbe sa prejavuje politický význam hodnostárov, ktorí ju využívali.
Stavitelia pri stavbe využili vzor zo Chartres s výnimkou niektorých obohacujúcich detailov z miestnej tradície. Sochárska práca bola v stredoveku plne v službách náboženstva ako didaktický prostriedok a súčasne liturgická potreba. Tesanie a rezanie sôch, s výnimkou využitia na výzdobu architektúry interiérov a exteriérov, sa v stredoveku robilo v závislosti na liturgických potrebách.
Pavel Černý

Pavel Černý (* 1970, Praha) je český organista a pedagóg.
Absolvoval Štátne konzervatórium a Akadémiu múzických umení v Prahe (prof. Jan Hora a doc. Jaroslav Tůma). Už počas štúdií získal množstvo ocenení v medzinárodných súťažiach, napríklad za organovú interpretáciu v Lubľani a Prahe. Zúčastnil sa mnohých festivalov ako Pražská jar a od roku 2008 vyučuje na pražskej HAMU.
Rolling Stone’s 500 Greatest Songs of All Time

The 500 Greatest Songs of All Time (500 najlepších skladieb všetkých čias) je zoznam skladieb, ktorý v novembri 2004 publikoval časopis "Rolling Stone".. Bolo to o rok neskôr ako tento istý časopis zverejnil zoznam "The 500 Greatest Albums of All Time" (500 najlepších albumov všetkých čias). Skladby vyberalo 172 hudobníkov, hudobných kritikov a predstaviteľov hudobného priemyslu.
Štatistiky.
Takmer celý zoznam je zložený zo severoamerických a britských umelcov, teda umelcov, ktorí pochádzajú z oblastí vzniku rock and rollu. Z 500 skladieb 354 pochádza zo Spojených štátov, 117 zo Spojeného kráľovstva. 12 z Írska, 10 má pôvod v Kanade a dve sú z Austrálie (obidve sú od skupiny AC/DC). Len jedna pieseň, s číslom 345 - „La Bamba“" od Ritchie Valensa, nie je naspievaná v anglickom jazyku. 
Z 21. storočia pochádzajú iba tri skladby, všetky sú z hip-hopového žánru: „Lose Yourself“ (#166), „Stan“ (#290) od Eminema a „Hey Ya!“ od OutKastu (#180). Dve skladby zoznamu sú zo 40. rokov 20. storočia: „Rollin' Stone“ (#459) od Muddy Watersa a „I'm So Lonesome I Could Cry“ (#111) od Hanka Williamsa.
Michaela Fukačová

Michaela Fukačová (* 27. marec 1959, Brno) je česká violončelistka, ktorá žije v Dánsku.
Hre na violončelo sa začala venovať, keď mala 14 rokov, pričom hneď o 2 roky vyhrala Beethovenovu violončelovú súťaž. Absolvovala konzervatórium v Brne u profesora B. Havlíka, Hudobnú fakultu AMU v Prahe a sólistickú triedu Kráľovského konzervatória v Kodani u E. Bløndal-Bengtssona. Ďalej študovala u Mstislava Rostropoviča, Williama Pleetheho, Andrého Navarru (na Accademia Chigiana v Siene), Paula Torteliera (Piatigorského kurzy v Los Angeles).
Nabíl Mádí

Nabíl Mádí (, * 9. jún 1981) je alžírsky atlét, ktorý sa venuje behu na 800 a 1 500 metrov.
Kariéra.
Peking 2008.
Na Letných olympijských hrách 2008 v Pekingu skončil v disciplíne behu 800 metrov na siedmom mieste výkonom 1:45,96 min. K tretiemu miestu Alfreda Yega mu chýbala 1 sekunda a 14 stotín.
Kostol Notre Dame (Dijon)

Kostol Notre Dame je gotický kostol v historickom centre francúzskeho mesta Dijon. 
Stavba začala v roku 1230 a skončila sa okolo roku 1240. Kostol je zasvätený Panne Márii. Súčasnú podobu získal po rozsiahlej reštaurácii v rokoch 1865 - 1884 pod vedením parížskeho architekta Jeana Charlesa Laisnéa.
Nadžím Mansúr

Nadžím Mansúr (‎, * 8. jún 1988, Bejaia) je alžírsky atlét, ktorý sa venuje behu na 800 metrov.
Kariéra.
Peking 2008.
Na Letných olympijských hrách 2008 v Pekingu skončil v disciplíne behu 800 metrov na ôsmom mieste výkonom 1:47,19 min. K tretiemu miestu Alfreda Yega mu chýbali 2 sekundy a 37 stotín.
Tariku Bekele

 
 
 
Tariku Bekele (* 21. január 1987, Bekoji, Etiópia) je etiópsky atlét, ktorý sa venuje behu na 5 000 metrov. Jeho starší brat Kenenisa je tiež atlét.
Kariéra.
Peking 2008.
Na Letných olympijských hrách 2008 v Pekingu skončil v disciplíne behu 5 000 metrov na šiestom mieste výkonom 13:19,06 min. K tretiemu miestu Edwina Soia mu chýbalo viac ako 12,5 sekundy.
Bükkikum

Bükkikum alebo bükkium je tektonická jednotka vystupujúca v maďarskom pohorí Bukové vrchy), Szendrő, Uppony a Darnó. Tvoria ju paleozoické a triasovo-jurské sedimentárne horniny postihnuté alpínskou deformáciou a slabou metamorfózou (fácia zelených bridlíc) počas kriedy. Sedimentárne komplexy sú faciálne blízke dinariku - halvne v Karnských Alpách a Jadarskom bloku. Podľa dnešných predpokladov boli zavlečené do stavby Karpát počas miocénnej rotácie, kedy sa oddelili od dinaríd.
Niektorí geológovia radia bükkium do bükkského pásma, ktoré je súčasťou Interných Západných Karpát. Ďalší stotožňujú oblasť Interných Západných Karpát s blokom Pelso.
Pomenované je podľa pohoria Bükk (Bukové vrchy) v severovýchodnom Maďarsku. Definoval ho maďarský geológ László Csontos v roku 1988.
Stavba.
Väčšina geológov interpretuje stavbu bükkika ako príkrovovú, skladajúcu sa z dvoch častí. Vyššiu štruktúru tvoria 2 oddelené príkrovové telesa, každá formujúca samostatnú jednotku Mónosbél-Szarvaskő a Kissfennsík a nižšiu Bükkský paraautochtón.
Bkkský paraautochtón (tiež fennsíkum) má zvrásnenú, prípadne čiastočne násunovú stavbu. Na severe v antiklinóriu generálne vystupujú staršie horniny stredného devónu po stredný karbón. Tvoria ich prevažne platformné a pelagické karbonáty a klasické turbidity, bridlice aj kontinentálne uloženiny. Staršie možno ordovicko-silúrske vulkano-sedimentárne horniny sú silne postihnuté premenami. Nad nimi sa nachádzajú triasové až strednojurské plytkovodné karbonáty, hlavne vápence a dolomity. Miestami sa od anisu objavujú metaandezity a ladinské vápenato-alkalické vulkanity. Najmladšie horniny predstavujú pelagické ílovité bridlice, postihnuté slabou metamorfózou, ktorých vek je nejasný. Aj pre nejasný vek sedimentov, niektorí predpokladajú pokračovanie vrstevného sledu do príkrovových jednotiek, ktoré by preto mohli byť autochtónne. Paraautochtón tvorí v pohorí Bkk zvrásnený juhovergentný imbrikovaný systém. V pohorí Szendrő však horniny vykazujú opačnú vergenciu.
Príkrovy Mónosbél-Szarvaskő sú čiastočným ekvivalentom príkrovu Bátor. Sú tvorené rozčleneným ofiolitovým komplexom jurského veku. Predstavujú pozostatky zaoblúkovej panvy, ktorá sa uzavrela po subdukcii Meliatského oceánu. Niektorí provnávajú príkrovové jednotky Mónosbél-Szarvaskő s meliatikom.
V pohorí Szendrő, sa nachádzajú iba paleozoické horniny, ktoré však neprekonali výraznejšiu metamorfózu, čo naznačuje, že neboli zahrnuté do hercýnskeho orogénu. Prítomnosť synorogénneho flyšu vrchnokarbónskeho veku (pennsylván), by preto mohla znamenať, že táto oblasť tvorila predpolie hercýnskeho horstva.
V pohorí Uppony sú známe výskyty gosauských sedimentov vrchnokriedového veku.
Ďalej na juhozápad od bükkika boli vo vrtoch v podloží Panónskej panvy v tzv. igalskej zóne, medzi líniami Darnó a stredomaďarským zlomom, zaznamenané triasové karbonáty postihnuté slabou metamorfózou. Táto oblasť môže byť prechodným členom medzi Karpatami a dinaridným pásmom ofiolitov.
Katedrála Notre-Dame (Štrasburg)

Katedrála Notre Dame v Štrasburgu (nem. "Liebfrauenmünster") je rímskokatolícka katedrála vo francúzskom Štrasburgu. Je jedným z najlepších príkladov vrcholnej gotickej architektúry. Stavba prebiehala v rokoch 1015 – 1439 a najväčšiu zásluhu na jej výstavbe mal nemecký architekt Erwin von Steinbach medzi rokmi 1277 – 1318. Bola postavená na mieste skoršej rímskej svätyne. Hoci dnes leží katedrála na francúzskom území, architektonicky patrí skôr do tradície nemeckého gotického staviteľstva.
So svojimi 142 metrami bola medzi rokmi 1625 a 1874 najvyššou stavbou na svete. V roku 1874 ju prekonal Kostol sv. Mikuláša v Hamburgu.
V rokoch 1769 až 1789 tu pôsobil ako kapelník český hudobný skladateľ František Xaver Richter.
Oxoanión

Oxoanión je dvojprvkový derivát oxokyseliny odvodený od nej odčlenením skupiny H+ (odčlenením protónu). Má záporný náboj a končí sa na koncovku -ový. Tvorí sa od názvu soli oxokyseliny, od ktorej bol odvodený:
Andrej Jevgenievič Ivanov

Andrej Jevgenievič Ivanov známy aj pod skráteným menom Andrej Ivanov (; * 6. apríl 1967, Moskva, ZSSR – † 19. máj 2009, Moskva, Rusko) bol ruský futbalista, ktorý hrával na pozícii obrancu. Zúčastnil sa Majstrovstiev Európy vo futbale 1992.
Zomrel 19. mája 2009 po tom, ako spáchal samovraždu. Dlhší čas mal však problémy s alkoholom.
Andrej Ivanov

Andrej Ivanov môže byť:
Corgoň liga 2009/2010

Corgoň liga v sezóne 2009/2010 bol v poradí 17. ročník slovenskej najvyššej futbalovej súťaže. Pravidelne ju usporadúva Slovenský futbalový zväz.
Titul obhajoval Slovan Bratislava, ktorý hral aj v predkolách ligy majstrov. Na poste jeho trénera vystriedal Ladislava Pecka český tréner Dušan Uhrin. Po neúspechoch v Lige majstrov však v Slovane svoje pôsobenie ukončil. Počas zimnej prestávky boli v boji o titul tri mužstvá: MŠK Žilina, Slovan Bratislava a Dukla Banská Bystrica. Niekoľko kôl pred koncom hrali o titul už len Žilina a Slovan. Titul si nakoniec zabezpečila Žilina, keď Slovan podával nevýrazné výsledky. 
V pásme zostupu do druhej najvyššej súťaže boli po jesennej časti najvýraznejšie zahrnuté MFK Košice, ktoré mali len deväť bodov a osem bodový zostup na Dubnicu. V zimnej prestávke angažovali trénera Milojevića a tímu sa začalo počas jari dariť. Blízko vypadnutia bola aj Dunajská Streda, ktorá sa zmietala vo vnútorných problémoch. Zostupujúcim sa po poslednom kole stala Petržalka, ktorá opustila najvyššiu súťaž po štrnástich rokoch.
Najlepším strelcom súťaže sa stal Róbert Rák z Nitry.
Štatistiky.
"Pozn.: Stav po 33. kole"
Majster.
Zostava víťaza Corgoň ligy MŠK Žilina:
Preparovaná gitara

Preparovaná gitara je gitara, ktorá je upravovaná tak, že sa mení jej zvuk tým, že sa medzi jej struny vkladajú, alebo upevňujú rozličné predmety (drevené, železné, gumené, papierové). Prvým známym gitaristom, ktorý začal experimentovať s týmto spôsobom hry na tento nástroj bol v 60. rokoch Keith Rowe, ktorý napodobnil obdobný efekt, použitý Johnom Cagem pri hre na klavír.
Moses Kipsiro

 
 
Moses Ndiema Kipsiro známy aj pod skráteným menom Moses Kipsiro (* 2. september 1986, Chesimat) je ugandský atlét, ktorý sa venuje behu na 3 000 a 5 000 metrov. Na Majstrovstvách sveta získal celkovo jednu medailu.
Kariéra.
Peking 2008.
Na Letných olympijských hrách 2008 v Pekingu skončil v disciplíne behu 5 000 metrov na štvrtom mieste výkonom 13:10,56 min. K tretiemu miestu Edwina Soia mu chýbali 4 sekundy a 44 stotín.
Sch

Sch je trigraf vyskytujúci sa v nemeckých jazykoch. Vyslovuje sa ako slovenské š, napr.: Schrank [šrank].
Voronežsko-vorošilovgradská operácia (1942)

Voronežsko-vorošilovgradská operácia bolo ozbrojené stretnutie nemecko-maďarských vojsk proti sovietskym vojskám na východnom fronte počas druhej svetovej vojny. Táto operácia sa odohrávala okolo dôležitého mesta Voronež od 28. júna do 24. júla 1942. Bola súčasťou nemeckej operácie Blau, ktorej cieľom bolo preniknúť na juh ZSSR, obsadiť Predkaukazsko, preťať Volgu a oddeliť oblasť Kaukazu od najkratšieho spojenia s Moskvou. Boje neskôr vyvrcholili bitkou o Stalingrad.
Po tom čo nemecké vojská zničili pri Charkove silné sovietske zoskupenia a nadobudli na danom úseku frontu strategickú iniciatívu hlavne vďaka koncentrácii tankových jednotiek. Vojská Brianského, Juhozápadného a Južného frontu neboli schopné zastaviť nemecký postup, keď sa im nepodarilo dostatočne rýchlo vybudovať obranné pozície a ustupovali k Voronežu a za rieku Don. Mesto Voronež bolo bránené sovietskou 40. armádou Vatutinovho Juhozápadného frontu. Na sovietskej strane sú boje oň známe aj ako Valujky-rossošská obranná operácia. Na nemeckej strane sa útoku zúčastnila 4. tanková armáda H. Hotha, ktorá bola súčasťou skupiny armád Juh. Ťažké boje o mesto trvali i po 6. júli, kedy mesto obsadili nacistické jednotky. Najvyššie velenie uvoľnilo pre bojové operácie zo svojich rezerv 6., 60. aj 5. tankovú armádu. Protiútok prinútil Nemcov zastaviť postup. Ťažké boje pri meste trvali do 28. júla 1942, kedy sovietske sily prešli do obrany. Nemci zatiaľ rozvíjali úspechy v južnejšom sektore frontu, prelomili obranu pri Rostove nad Donom a smerovali k Stalingradu.
Tsch

Tsch je tetragraf vyskytujúci sa v nemeckých jazykoch. Vyslovuje sa ako slovenské č, napr.: tschechisch [čechiš].
Juan Luis Barrios

Juan Luis Barrios (* 24. jún 1983, Mexiko) je mexický atlét, ktorý sa venuje behu na 1 500, 3 000 a 5 000 metrov.
Kariéra.
Peking 2008.
Na Letných olympijských hrách 2008 v Pekingu skončil v disciplíne behu 5 000 metrov na siedmom mieste výkonom 13:19,79 min. K tretiemu miestu Edwina Soia mu chýbalo 14 sekúnd a 57 stotín.
ß

ß je písmeno dnes používané už len v nemčine. Nazýva sa aj „ostré s“. Vyslovuje sa ako slovenské s. V zahraničí je často nesprávne zamieňané s písmenom b, napr.: Hanßen [hansen] verzus nesprávne [hanben].
Podľa reformy pravopisu nemeckého jazyka z roku 1996 sa písmeno „ß“ používa už len po dlhých samohláskach alebo dvojhláskach. Po krátkych samohláskach sa používa tvar "ss", ktorý sa vyslovuje rovnako. Napríklad sloveso „müßen“ sa odteraz píše ako „müssen“, pretože „ü“ je v ňom krátka samohláska. Sloveso „heißen“ sa píše s písmenom „ß“, lebo „“ei“ je dvojhláska.
Klávesová skratka písmena „ß“: ALT+0223.
James Kwalia

 
 
James Kwalia alebo James Kwalia C’Kurui, narodený pod menom James Kwalia Chepkurui (* 12. jún 1984, Trans Nzoia, Keňa) je katarský atlét, ktorý sa venuje behu na 3 000 a 5 000 metrov.
Kariéra.
Peking 2008.
Na Letných olympijských hrách 2008 v Pekingu skončil v disciplíne behu 5 000 metrov na ôsmom mieste výkonom 13:23,48 min. K tretiemu miestu Edwina Soia mu chýbalo 17 sekúnd a 26 stotín.
Zuzana Roithová

MUDr. Zuzana Roithová, MBA., rod. "Tůmová" (* 30. január 1953, Praha) je česká politička a manažérka.
V súčasnosti je poslankyňou v Európskom parlamente za KDU-ČSL.
Yosemitský národný park

Yosemitský národný park () je národný park v Spojených štátoch. Nachádza sa v okresoch Tuolumne, Mariposa a Madera vo východnej časti strednej Kalifornie. Pre park sú typické žulové skalnaté útvary, vodopády a biodiverzita. Založený bol v roku 1890 a v roku 1984 bol uznaný za svetové dedičstvo.
Park sa rozkladá na západnom svahu pohoria Sierra Nevada. Jeho celková rozloha je . Park je obľúbeným turistickým miestom, ročne ho navštívi viac ako 3,5 milióna ľudí, z ktorých väčšina trávi svoj čas v Yosemitskom údolí () na rozlohe približne . Yosemitské údolie tvorí centrum parku, jeho stredom preteká rieka Merced.
Prírodné útvary.
Cathedral Lakes sú dve vysokohorské jazerá vo výške a Medzi populárne turistické miesto patrí skalnatý útvar El Capitan. Táto granitová skala má výšku a je najvyšším monolitom svojho druhu na svete a je obľúbeným miestom pre horolezcov a BASE jumping. Najvyšším vrcholom v parku je Mount Lyell s výškou Yosemitským údolím preteká rieka Merced a vytvára vodopád Vernal. Yosemitské vodopády sú druhé najvyššie vodopády kontinentálnych Spojených štátoch (okrem Havajských ostrovov) a 20. najvyššie na svete, spolu majú výšku 739 metrov. Medzi obrovské žulové utvary patrí aj Half Dome, ktorý je smerom z údolia vysoký .
Fauna a flóra.
Husté krovinaté porasty tvoria druhy borovíc, sekvojí, porastov alpského typu a lúk. Park zachováva pôvodnú krajinu a pralesov. Spolu park zachováva viac ako 250 druhov stavovcov, medzi ktoré patria ryby, obojživelníky, plazy, vtáky a cicavce.
Sklovina

Sklovina (iné názvy: zubná sklovina, email, zubný email, adamantín, enamel(um), staršie (zubná) glieda; zastarano: "glazúra", "smalt", "poleva" ; lat. "enamelum", "substantia adamantinea", "substantia vitrea") je čiapočkovitý povlak z tvrdej látky na takmer všetkých zubných korunkách stavovcov, ktorý je ektodermálneho pôvodu a slúži na ochranu zubov pred mechanickým poškodením.
Sklovina ľudí.
V ľudskom tele je sklovina najtvrdším tkanivom (Mohsova stupnica tvrdosti 5). 95% zubnej skloviny tvoria anorganické kryštály fosforečnanov vápenatých, apatit. Tieto kryštály tvoria zmes hydroxylapatitu, fluórapatitu a karbonátapatitu. Čím viac fluórapatitu sklovina obsahuje, tým je kryštálová štruktúra odolnejšia voči dekalcifikácii kyselinami a s ňou súvisiacimi ochoreniami tvrdých zubných tkanív. Preto zohráva aplikácia fluoridových preparátov dôležitú úlohu v rámci profylaxie zubného kazu.
Blanka Matragi

Blanka Matragi (* 20. február 1953, Světlá nad Sázavou) je česká módna návrhárka. 
Životopis.
V rodnom meste sa po absolvovaní základnej školy vyučila za brusičku skla. Potom pokračovala v štúdiu v Železnom Brode a v roku 1974 ukončila štúdium na strednej umelecko-priemyselnej škole sklárskej. V tom istom roku začala študovať odbor výtvarníctvo na Umelecko-priemyselnej Vysokej škole v Prahe. Svoje vysokoškolské štúdium ukončila v roku 1980 získaním titulu „akademická maliarka“ a v tom istom roku sa presťahovala do Bejrútu s manželom Dr. Ing. Makramom Matragim, CSc., za ktorého sa vydala v roku 1979. 
Prvý veľký zlom v jej kariére nastal v roku 1976, keď vyhrala celoštátnu súťaž pre módnych návrhárov, čo jej pomohlo zaradiť sa medzi najznámejších módnych návrhárov strednej Európy. Následne vyhrala súťaž v roku 1978 o navrhnutie námetovej kolekcie v Moskve, kde taktiež usporiadala výstavu svojej kolekcie. Po presťahovaní sa do Bejrútu bola nútená začínať odznova, no aj v tejto krajine rozoznali jej talent a bola schopná pomaly si vybudovať úspešnú kariéru. V roku 1982 sa jej natoľko darilo, že si otvorila vlastný módny salón „Blanka Haute Couture“, kde pokračovala v tvorbe svojich modelov.
Blanka a jej modely sú preslávené nielen v Česku, ale predovšetkým na Blízkom východe, kde medzi jej popredných klientov patrí európska a libanonská „high society“. Jej modely sú obzvlášť vyhľadávané a obľúbené u sestier, manželiek a dcér kráľov, šejkov a emirov z krajín Perzského zálivu. 
Blanka sa vrátila k sklárstvu, ktoré pôvodne vyštudovala, v roku 1999, keď navrhla novú kolekciu pod názvom „New Line“ pre sklárne v Kamenickom Šenove a taktiež sklenenú bižutériu pre firmu Moser, pre ktoré usporiadala prehliadku v Bejrúte v tom istom roku. 
Modely vytvorené Blankou sú unikátne; mali o ne záujem nielen bohaté a vplyvné ženy sveta, ale aj módne časopisy a televízne spoločnosti. V rokoch 1982 – 1997 usporiadala veľa módnych prehliadok, na ktorých prezentovala svoje kolekcie. Blanka už vyše dvadsať rokov oblieka high society v Libanone a v Európe. 
Ocenenia.
23. apríl 2002 – Európska cena umenia
30. august 2002 – Medzinárodná cena Salvadora Dalího
30. august 2002 – národná cena František Kupka 2002
3. októbra 2003 – titul „Významná česká žena vo svete“
2. mája 2007 – cena český bestseller 2006 – za autobiografickú knihu
Václav Riedlbauch

Václav Riedlbauch (* 1. apríl 1947, Dýšina – † 3. november 2017, Praha ) bol český hudobný skladateľ, pedagóg a manažér. Bol riaditeľom Českej filharmónie, v roku 2009 sa stal ministrom kultúry vo vláde Jana Fischera. Bol profesorom Akadémie múzických umení v Prahe (2009).
Marie-Theres Nadigová

Marie-Theres Nadigová (* 8. marec 1954, Flums, Švajčiarsko) je bývala švajčiarska lyžiarka. Je dvojnásobnou olympijskou víťazkou a dvojnásobnou majsterkou sveta v alpskom lyžovaní. Svoje prvé preteky vo Svetovom pohári vyhrala 24. januára 1975. Vyhrala 24 pretekov Svetového pohára a je držiteľkou veľkého krištálového glóbusu za sezónu 1980/1981.
Národní (Praha)

Národní (v minulosti Národní třída) je jedna z významných tried v Prahe. Nachádza sa na rozhraní Starého Mesta a Nového Města, juhozápadným smerom od stredu metropoly, spája Most Légií s Jungmannovým náměstím. V miestach Národní třídy stávali v stredoveku hradby.
Dejiny.
V 19. storočí bol názov Nové Aleje (nemecky Neue Allee), jej pomenovanie sa časom menilo: V alejích, V nových alejích, V stromořadí, Uršulinská, U Řetězového mostu či Ferdinandova. V 19. storočí pozdĺž nej vzniklo veľa dôležitých budov a inštitúcií, ako je napríklad Národní divadlo, Akadémia vied Českej republiky, či kaviareň Slavie v paláci Lažanských. Viedli tadiaľ už koncom 19. storočia (1885) aj koľajnice konskej železnice (Koněspřežná dráha), ktoré sa pred Reťazovým mostom (Most císaře Františka I.) obracali po nábreží naspäť do centra. V 20. storočí došlo k zmene; mnohé staré budovy boli zbúrané a trieda rozšírená. Neskôr pribudol obchodný dom Máj (dnes Tesco), ktorý bol v roku 2007 vyhlásený za kultúrnu pamiatku, hlavne vďaka originálnej konštrukcii. V polovici 80. rokov bola nablízku vybudovaná rovnomenná stanica metra a časť električkovej trate po Národnej smerom na Můstek bola zrušená. S 80. rokmi prišla zmena – časť kláštora vedľa Národného divadla bola zbúraná, aby ustúpila brutalistickej Novej scéne, otvorenej v roku 1983. 17. novembra 1989 tu došlo k známemu zásahu zložiek Verejnej bezpečnosti proti študentom. Začala tak tzv. Nežná revolúcia, ktorá znamenala definitívny koniec komunistického režimu v Česko-Slovensku.
Akademie múzických umění v Praze

Akadémia múzických umení v Prahe (AMU) je česká vysoká škola, ktorá bola založená roku 1945.
Fakulty AMU.
Vysoká škola múzických umení v Prahe má v súčasnosti tri fakulty:
Maskarény

Maskarény sú súostrovie vulkanického pôvodu ležiace v Indickom oceáne, východne od Madagaskaru. Toto súostrovie je tvorené ostrovmi Maurícius, Réunion a Rodriguez. Podobne ako na Madagaskare, aj tu je rozmanitá flóra a fauna s mnohými chránenými druhmi.
Národní třída

Národní třída (doslova "Národná trieda") môže byť:
Peter Slamečka

Peter Slamečka (* 11. február 1982, Nitra) je slovenský hudobník, hráč na klávesové nástroje v slovenskej rockovej skupine Gladiator. Okrem toho pôsobí ako hudobný pedagóg v súkromnej umeleckej škole ARS Studio v Nitre. Peter Slamečka bol jedným z porotcov súťaže Slovak Live Awards, ktorej finále sa konalo 24. a 25. novembra 2007. Vo voľnom čase rád chodí do prírody, športuje, alebo hrá biliard. Pochádza z Nitry.
The 500 Greatest Albums of All Time

The 500 Greatest Albums of All Time (500 najlepších albumov všetkých čias) je zoznam, ktorý v novembri 2009 uverejnil časopis "Rolling Stone". Tento zoznam je výsledkom hlasovania 273 rockových hudobníkov, hudobných kritikov a predstaviteľov hudobného priemyslu, z ktorých každý pridal 50 tipov na album.
Žánrovo je tento zoznam rozptýlený do popu, rocku, ska, soulu, blues, folku, džezu, je v ňom zastúpený aj hip hop, sú v ňom albumy, kde sú kombinované všetky menované štýly. Firma Ernst &amp; Young, ktorá výsledok voľby vyhodnotila oznámila, že do zoznamu sa dostalo 1 600 hudobných titulov.
V roku 2009 bola vydaná knižná publikácia "The 500 Greatest Albums of All Time", ktorej predslov napísal americký hudobník Steven Van Zandt (okrem iného hráva v sprievodnej kapele Bruce Springsteena). Podľa predhovoru boli zo zoznamu v tomto knižnom vydaní vyradené niektoré kompilácie a dva albumy Roberta Johnsona boli spojené do jedného s názvom "The Complete Recordings". Vďaka týmto úpravám sa vytvorilo miesto pre zaradenie ďalších ôsmich albumov.
Podobne ako pri iných podobných zoznamoch časopisu "Rolling Stone", väčšina albumov pochádza z britskej a severoamerickej hudobnej produkcie. Iba dva albumy sú z neanglofónnych krajín: "Trans-Europe Express", od nemeckej kapely Kraftwerk (#253) a kubánska nahrávka "Buena Vista Social Club" (#260). V prvej desiatke albumov sú nosiče, ktoré boli nahraté v 60. a 70. rokoch a iba päť interpretov ženského pohlavia má svoje albumy v prvej stovke. V zozname "500 najlepších albumov všetkých čias" časopisu "Rolling Stone" sa nachádza niekoľko kompilácií (teda aj "Greatest hits") a soundtrackov.
Vodná para

Vodná para je plynné skupenstvo vody. Vodná para môže byť vyrobená z výparníka, vriacej vody alebo zo sublimácie ľadu. 
Fyzikálne vlastnosti.
Niektoré fyzikálne vlastnosti vodnej pary sú (pri normálnom tlaku a nulovej teplote):
Vodná para v prírode.
Za normálnych atmosférických podmienok vodná para je vytváraná odparovaním a kondenzáciou sa zmení na kvapalnú vodu. Vodná para je počas plynného skupenstva neviditeľná. Množstvo vodnej pary v prostredí sa udáva vlhkosťou. 
Vodná para je ľahšia alebo menej hustá ako suchý vzduch.
Vodná para je najvýznamnejší skleníkový plyn, jej skleníkový efekt je vyšší než u oxidu uhličitého, spôsobujúci jeho ako kladnú tak zápornú spätnú väzbu. Percentuálny podiel vodnej pary na skleníkovom efekte atmosféry je 36 % až 70 %, pre porovnanie u CO2 je to 9 % až 26 %. Nie je možné priradiť ku každému plynu špecifické percento, pretože absorpčné a emisné pásy plynov sa prekrývajú (teda rozsahy uvedené vyššie). Mraky tiež absorbujú a vyžarujú infračervené žiarenie a ovplyvňujú tak radiačné vlastnosti atmosféry. Z 99,9 % sa nachádza v zemskej troposfére. Kondenzáciou vodnej pary vznikajú oblaky a dažďové a snehové zrážky, vodná para je tiež hlavnou príčinou vzniku blesku.
Vodná para v technike.
Vodná para má pre svoje fyzikálne vlastnosti a dostupnosť nezastupiteľnú úlohu v technických aplikáciách. Pri zrode priemyselnej revolúcie stál Wattov parný stroj, rozvoj železničnej a lodnej dopravy zabezpečili parné rušne a parníky a aj v súčasnosti sú parné turbíny súčasťou moderných energetických zariadení vrátane jadrových elektrární.
Stavová rovnica vodnej pary.
Najjednoduchšia forma termickej stavovej rovnice používaná pre technické výpočty zariadení s vodnou parou je:
kde:
Johan Paulik

Johan Paulik, vlastným menom Daniel Ferenčík (* 14. marec 1975, Bratislava, Česko-Slovensko, dnes Slovensko) je slovenský pornoherec.
Kariéra.
Johan Paulik začínal ako profesionálny tanečník. V roku 1993 ho objavil George Duroy, ktorý zhotovil jeho fotografie. Neskôr nasledovali aj viaceré pornofilmy pre Bel Ami. Prvú filmovú úlohu dostal v hardcore porne "Sauna Paradiso" a ďalšiu v "Lukas Story". V roku 1997 v Nemecku vyšla erotická obrázková knižka "Photos of Johan". V prvých rokoch sa smeli jeho filmy distribuovať len mimo Európy. Od roku 2001 sú dostupné aj v Európe. 
Z Paulika sa rýchlo stala topstar homosexuálneho pornopriemyslu. Aj keď účinkoval len pre homosexuálne produkcie, sám sa označoval ako heterosexuál. Dnes sa prezentuje skôr ako bisexuál. V súčasnosti (2009) prestal byť činný ako pornoherec, ale pracuje naďalej pre Bel Ami ako kameraman. Ovláda okrem slovenčiny aj nemčinu a angličtinu. 
Typ herca.
Johan Paulik je 183 cm vysoký, na tele takmer nezarastený, má hnedé vlasy a sivozelené oči. Jeho vzhľad sa dá opísať ako niečo medzi "nevinným chlapcom" a "svalnatým dedinským mládencom". 
Filmografia.
1994
1995
1996
1997
1998
2001
2005
2007
Externé odkazy.
Johan Paulik v internetovej databáze filmov pre dospelých
Jean Daniel Cadinot

Jean Daniel Cadinot (* 10. február 1944, Paríž, Francúzsko - † 23. apríl 2008) bol francúzsky, otvorene homosexuálny filmový režisér a producent homosexuálnych pornografických filmov. Jeho rovnomenné štúdio bolo jedným z prvých svojho druhu vo Francúzsku. Jeho vplyv na neskoršiu homosexuálnu produkciu je neprehliadnuteľný.
Životopis.
Jean Daniel Cadinot sledoval najprv kariéru fotografa. Ako prvé fotografie aktov vyšli nahé portréty spisovateľa Yvesa Navvaru a speváka Patricka Juveta. Cadinot začal s rozširovaním pornografických fotiek. Potom začal distribuovať pornofilmy. V roku 1978 začal s nakrúcaním pornofilmov. Vo svojej produkčnej firme "French Art" vyprodukoval Cadinot tucty 16-mm filmov. Od začiatku tieto filmy kládli veľký dôraz na situácie a kostýmy. Chvíľami existuje konzistentný dej. Presadia sa nespočetné homosexuálne fantázie ako napríklad "sex v kláštornom internáte", "sex v polepšovni", "sex na skautskom výlete", "cruising v Paríži", "sex na benátskom karnevale" a časté sú aj "fantázie znásilnenia". Herci sú prevažne mladí (18 - 25 roční). Popri nápadne spontánnej sexualite filmov, ktoré nie sú nakrútené so svalnatými modelmi žiariacim filmovým štýlom, sa Cadinotov štýl vyznačuje humorom a iróniou, čo je napríklad zreteľné, keď použije hudbu, ktorá sex ironicky komentuje. Najznámejší sa stal film "Harem" z roku 1984, ktorý sa odohráva na maghrebskom bazáre a v ktorom má hlavná postava sex s početnými arabsky hovoriacimi obchodníkmi z bazáru po sebe, film sa vyznačuje zdanlivým realizmom, ktorý vzbudil pozornosť najmä v USA. K novo castingovaným hercom sa z času na čas pridávali hosťujúci herci ako Daniel Brown alebo Jens Hammer. Po prechode na videotechniku v 90. rokoch sa Cadinotove filmy stali menej význačnými a viac konvenčnými. Od roku 2000 sa pokúšal prerobenými verziami vlastných predošlých filmov oživiť svoj typický štýl, ktorý bol nielen eroticky ale aj umelecky na úrovni. Cadinot umrel v apríli 2008 vo veku 64 rokov na následky srdcového infarktu.
Kálmán Kertész

Kálmán Kertész (* 2. január 1867, Prešov, Rakúske cisárstvo, dnes Slovensko – † 28. december 1922, Budapešť, Maďarsko) - bol maďarský entomológ slovenského pôvodu, ktorý sa zaoberal hlavne radom dvojkrídlovcov (Diptera). 
Počas svojho života pracoval ako riaditeľ Maďarského národného múzea v Budapešti. Spolupracoval pri svojej práci aj s inými entomológmi, akými boli napr.: Mario Bezzi, Paul Stein (1852 - 1921) a Theodor Becker. Jeho najvýznamnejším dielom je: "Katalog der Paläarktischen dipteren".
Johann Wilhelm Meigen

Johann Wilhelm Meigen (* 3. máj 1764, Solingen, Nemecko - † 11. júl 1845, Stolberg, Nemecko) - bol nemecký entomológ, ktorý sa zaoberal hlavne motýľmi (Lepidoptera) a dvojkrídlovcami (Diptera). 
Biografia.
Johann Wilhelm Meigen sa narodil ako piate z ôsmich detí dňa 3. mája roku 1764 v nemeckom Solingene, v nie práve ideálnych ekonomických pomeroch rodiny. Prvé vzdelanie získal v matematike a najmä vo francúzštine. V roku 1784 odchádza k obchodníkovi Pelzerovi na štúdium do nemeckého mesta Aachen. Na jeseň v roku 1786 zomrel organista v Solingene a Meigenovi bolo ponúknuté jeho miesto, ako i možnosť vyučovať francúzsky jazyk. Využil toto zamestnanie, ktoré mu okrem iného zabezpečilo, aby bol so svojou rodinou.
V rokoch 1822 až 1823 vydáva Meigen sériu astronomických kariet, ako: "Der gestirnte Himmel oder Beschreibung aller in Europa sichtbaren Sternbilder", v podobe atlasu zo 16-timi tabuľami a jednou pomocnou knížkou. Zomrel v mesta Stolberg dňa 11. júla roku 1845.
Entomologické aktivity.
Johann Wilhelm Meigen sa už od mladosti zaujímal o štúdium prírodných vied a už ako desaťročný sa začal venovať zbieraniu motýľov. V Aachene u Pelzera sa zoznámil s jeho bratrancom Johannom Matthiasom (1759 - 1818), ktorý bol vášnivý prírodovedec a zaoberal sa zberom hmyzu hlavne motýľov. Počas svojho života sa venoval štúdiu dvojkrídlovcov (Diptera), ale i iným skupinám hmyzu.
Ježišova dynastia (kniha)

Ježišova dynastia (v origináli "The Jesus Dynasty") je kniha autora James D. Tabora, ktorá sa zaoberá osobou Ježiša ako historickej postavy a protikladnými postojmi obhajovanými cirkvou a históriou ako vedou. Autor sa v mnohých prípadoch odvoláva na Bibliu, Prameň Q, Jakubov list, Didaché alebo Tomášovo evanjelium. Bola vydaná v roku 2006.
Obsah.
Kniha začína autorovým rozprávaním o archeologickej exkurzii v krajine Izrael, ktorú absolvoval so svojimi študentmi a pri ktorej narazili na hrobky, ktoré by mohli byť Ježišovho rodu. Toto odhalenie donúti autora podrobnejšie preskúmať okolnosti Ježišovho života a okolnosti jeho smrti a vzkriesenia. Čitateľ sa dozvedá hlavne o živote historickej postavy Ježiša Krista, ale aj o jeho matke alebo Jánovi Krstiteľovi. 
Ježiš a Ján počas svojich životov plnili úlohu dvoch Mesiášov, ktorí hlásali na území dnešného Izraela poslušnosť ku Tóre. Netrvalo dlho a z pár nasledovníkov sa stali masy, ktoré hlásali nástup nového vládcu, Božieho syna, Ježiša. Staroveký Rím sa tohto hnutia bál, a tak najmä zo strachu dal zajať a zabiť Jána, čo poznačilo Ježiša na určité obdobie, v ktorom bola jeho viera v Boha oslabená. 
Po tejto etape Ježiš znovu začal hlásať svoje učenie ľuďom a neskrýval ani odpor proti Starovekému Rímu a jej židovským posluhovačom v Izraeli. Ježiš vedel, že týmito tvrdeniami sa dostane do nepriazne Rimanov a postihne ho taký istý osud ako Jána. Predtým než bol Ježiš ukrižovaný stihol zmeniť svoje hnutie hlásajúce poslušnosť ku Tóre na kresťanstvo, ktoré bolo založené na jeho víziách a nadprirodzených zjaveniach. 
Ježiš taktiež určil radu Dvanástich, ktorá bola priamym pokračovaním Ježiša a Jána Krstiteľa. 
Aj keď sa Rimanom nakoniec podarilo oboch Mesiášov odstrániť, kresťanstvo sa naďalej šírilo Rímskou ríšou a pretrvalo dodnes.
Kontroverzia.
Autor pri skúmaní Ježišovho života a pri čítaní mnoho iných zdrojov, zanecháva v knihe tvrdenia, ktoré môžu byť kontroverzné pre väčšinu kresťanov.
George Zweig

George Zweig (* 30. máj 1937, Moskva, Rusko) je americký fyzik a neurobiológ. Nezávisle od Murraya Gell-Manna postuloval kvarky. 
Životopis.
Zweig vyštudoval v roku 1959 Univerzitu v Michigane, následne pokračoval na Caltechu v Pasadene u Richarda Feynmana. Potom pracoval dlhoročne v MIT a v Los Alamos National Laboratory. V súčasnej dobe (2004) pracuje pre finančnú spoločnosť Renaissance Technologies na Long Islande v New Yorku.
Nezávisle od Murraya Gell-Manna predpovedal v roku 1964 existenciu kvarkov, ktoré však vo svojej práci nazval „Aces“ (z anglického slova eso) . Gell-Mann v roku 1969 dostal Nobelovú cenu za fyziku za svoje príspevky a objavy ohľadne klasifikácie elementárnych častíc a ich interakcií. Kvarkový model nebol explicitne spomenutý, pretože v dobe udeľovania ceny neexistovali experimentálne údaje, ktoré by potvrdzovali alebo vyvracali existenciu kvarkov. 
Zweig sa neskôr začal venovať neurobiológii, študoval transdukciu zvuku na nervové impulzy prebiehajúcu v slimáku ľudského ucha. Pričom vyvinul v roku 1975 tzv. kontinuálnu vlnkovú transformáciu (angl. Wavelet-Transformation). 
V roku 1981 získal ocenenie MacArthur Prize Fellowship a v roku 1996 bol zvolený do Národnej akadémie vied Spojených štátov amerických (National Academy of Sciences).
Lukostreľba

Lukostreľba alebo streľba z luku je praktické lovecké a vojenské umenie a z neho vzniknuté športové odvetvie, ktorého tradícia je stará desiatky tisíc rokov. Ide o samostatné športové odvetvie respektíve o špecifický olympijský šport.
Vo všeobecnosti dnes môžeme lukostreľbu zaradiť do športových činností, ktorých cieľom je čo najpresnejšie strieľať z rôznych vzdialeností do terča a zásahmi získať čo najviac bodov.
História.
Lukostreľba vznikla začiatkom 16. storočia pred naším letopočtom a odvtedy sa stal luk jednou z najpoužívanejších zbraní vôbec. Používal sa v armáde, na ochranu a tiež na lov (Think Quest, n.d.).
Postupne boli luky ako zbrane nahradené kušami a zbraňami na pušný prach. Schopnosti ovládať luk sa stávali čoraz zriedkavejšími, využívanými pri obradoch a občas pri love.
Zaujímavosťou je postavenie lukostreľby v japonsku, kde jej vojenské využitie postupne prerástlo do exaktne definovaného bojového umenia nazývaného Kyudo. Faktom je, že v stredovekom japonsku bol luk zbraňou samurajov. Lukostreľba nezostala len bojovým umením, ale preniesla sa aj do náboženských obradov. Významné miesto jej patrí v Zenovej filozofii kedy streľba z luku je jednou z ciest k poznaniu a kľúčom k „diamantovej bytosti“.
Lukostreľba ako šport.
Ako šport je dnes lukostreľba súťažou medzi strelcami, ktorí strieľajú na kruhový terč v rôznych vzdialenostiach (Think Quest, n.d.). Dnešné luky a šípy sa však od tých zo stredoveku značne líšia. Na Olympiádu sa používa takzvaný zvratný luk, pretože jeho konce sú zahnuté smerom dopredu, dajú sa zložiť a sú vyrábané z dreva a laminátu. Tieto luky sa navyše môžu vybaviť rôznymi doplnkami ako sú napríklad mieridlá, či stabilizátory.
V dnešnej dobe už lukostreľba tak ako mnoho iných športov využíva najnovšie materiály ako karbón, dural, a podobne. Príkladom sú stredy (madla) luku, ktorých konštrukcia sa zmenila z drevených na matematicky konštruované zliatinové.
Lukostreľba na Olympijských hrách.
Lukostreľba sa prvýkrát objavila na Olympijských hrách v roku 1900, avšak o pár rokov neskôr bola zrušená kvôli nejednotným pravidlám. Až v roku 1972 sa medzi disciplínami znova objavila. Lukostreľba je podobne ako napríklad sánkovanie, curling, Tae kwon-do a ďalšie disciplíny, netypickým športom v moderných Olympijských hrách. Na Olympijských hrách sa strieľa na 30 až 90 metrov.
Pravidlá.
Strieľa sa vonku a aj v hale. Každý terč má 10 kruhov rôznej bodovej hodnoty, pričom stred má hodnotu 10 bodov a vonkajší 1 bod. Pri zásahu 2 zón sa započíta vždy tá s vyšším počtom bodov. Pokiaľ sa súťažiacemu podarí trafiť šíp, ráta sa bodová hodnota trafeného šípu. Ak šíp netrafí cieľ, súťažiaci dostane 0 bodov. Aby sa eliminovala možnosť rovnakého výsledku v strednom kruhu sa nachádza ešte jeden kruh zvaný X10. Počet bodov je stále 10, ale pri nerozhodnom výsledku vyhráva hráč, ktorý ma viac šípov v kruhu x10 (Think Quest, n.d.).
Pavel Čalovka

Pavel Čalovka (* 6. apríl 1921, Dekýš – † 8. december 2000, Bratislava) bol jedným z prvých režisérov krátkych dokumentárnych filmov na Slovensku. Je nositeľom mnohých cien za filmové umenie udeľovaných v kategórii krátkometrážnych filmov na každoročnom festivale v meste Gottwaldov, dnes Zlín.
Životopis.
Narodil sa 6. apríla 1921. Pochádza z obce Dekýš neďaleko Banskej Štiavnice. Počas vojny sa venoval štúdiu na Učiteľskom ústave v Banskej Štiavnici, kde zároveň pracoval v komunistickom odboji, ktorý sa venoval propagande práve v oblasti Banskej Štiavnice. Ako učiteľ pôsobil počas 2. svetovej vojny v Štrbe. Po vojne sa však zameral na štúdium filmového umenia v Prahe. Zároveň pracoval ako publicista v redakcii novín Pravda, ktoré v tom čase boli hlavným komunistickým denníkom. Keď sa v roku 1948 dostala k moci Komunistická strana, odišiel z redakcie a taktiež už nepreregistroval svoje členstvo v nej a tak prestal byť jej členom. Dôvodom jeho odlúčenia sa od komunistickej propagácie a účinkovania bol fakt, že nesúhlasil s postupom komunistov po prevrate vo februári 1948. Po odchode zo strany a zamietnutí pokračovania spolupráce nasledovalo vylúčenie z FAMU v Prahe. Neskôr však túto univerzitu (popri zamestnaní) dokončil a skončil ako absolvent v roku 1970 . 
Začal ako samorastený režisér krátkych dokumentárnych filmov v Štúdiu krátkych filmov v Bratislave na Mostovej ulici. Študoval na univerzitách tretieho veku až do svojej smrti 8. decembra v roku 2000.